|  |  |
| --- | --- |
| 20.11.2018.

|  |
| --- |
| Инвестиције у основна средства, 2017.– Резултати истраживања „Годишњи извештај о инвестицијама у основна средства“ – |

Подаци приказани у овом саопштењу резултат су истраживања „Годишњи извештај о инвестицијама у основна средства“ (ИНВ-01). Извештајне јединице су искључиво правна лица која су непосредни инвеститори (не обухватају се инвестиције предузетника и физичких лица). Основни циљ истраживања је информисање о инвестиционој активности, тј. набавци и изградњи основних средстава у земљи. Истраживање представља и један од извора података за обрачун БДП-а према расходној методи. За потребе обрачуна инвестиција као агрегата употребе БДП-а (односно бруто инвестиција у основна средства) као и за израду рачуна капитала, спроводе се додатни обрачуни (интелектуална својина, производња за сопствене потребе, војни системи и друге категорије основних средстава које нису обухваћене овим истраживањем). Укупна основна средства могу бити нова и већ коришћена (половна)\*. Остварене инвестиције у укупна основна средства у Републици Србији у 2017. години веће су за 13,7% него у претходној години, док остварене инвестиције у нова основна средства показују раст у 2017. години у односу на претходну годину за 13,7%.Посматрано по регионима, 51,4% укупних инвестиција остварено је у Београдском региону, 26,9% у Региону Војводине, 13,4% у Региону Шумадије и Западне Србије и 8,3% у Региону Јужне и Источне Србије. Посматрано по делатностима, највеће учешће на нивоу Републике Србије у укупним оствареним инвестицијама у основна средства забележено је у сектору прерађивачке индустрије (23,2%), сектору државне управе и обавезног социјалног осигурања (15,3%), сектору снабдевања електричном енергијом, гасом и паром (10%), сектору трговине на велико и мало и поправке моторних возила (9,4%) и у сектору саобраћаја и складиштења (7,6%).Највеће учешће у укупним исплатама за инвестиције у основна средства имају исплате из сопствених средстава (77,2%).\_\_\_\_\_\_\_\_\_\_\_\_\_\_\_\_\* У инвестиције које су агрегат употребе БДП-а, поред нових основних средстава, укључују се и половна основна средства набављена из иностранства, јер доводе до повећања укупног стања капиталних добара у земљи. Трансакције унутар земље (куповина и продаја половних основних средстава) међусобно се потиру, осим у делу који се односи на трошкове преноса власништва. |